เรื่องร้องเรียน: กลิ่ยขยะจากโรงขยะอ่อนนุชส่งกลิ่นเหม็นจนไม่สามารถทำงานและนอนได้
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบบริเวณที่รับแจ้ง กรณีได้รับกลิ่นเหม็นรบกวนบริเวณ เลขที่๕๕๔/๑๑ ซอย กาญจนาภิเษก ๓๖ แขวง ประเวศ เขต ประเวศ กรุงเทพมหานคร ๑๐๒๕๐ได้สอบถามชาวบ้านบริเวณนั้น แจ้งว่าได้รับกลิ่นโดยเฉพาะช่วงก่อนและหลังฝนตกนั้น ศูนย์กำจัดมูลฝอยอ่อนนุช ได้ดำเนินการตรวจสอบปัญหากลิ่นเหม็นจากมูลฝอยที่เกิดจากกระบวนการกำจัดมูลฝอย และได้ดำเนินการแก้ปัญหากลิ่นเหม็นจากมูลฝอย ดังนี้ ๑. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียว เพื่อใช้เป็นแนวป้องกันกลิ่น ๒. จัดให้เจ้าหน้าที่ลงสำรวจปัญหากลิ่นของมูลฝอย จากประชาชนบริเวณรอบๆพื้นที่ศูนย์จำกัดมูลฝอยอ่อนนุชอย่างสม่ำเสมอ เพื่อรับปัญหาความเดือดร้อน และนำข้อมูลมาปรับปรุงระบบการกำจัดให้มีประสิทธิภาพมากขึ้น ๓. การแก้ไขและป้องกันปัญหากลิ่นของมูลฝอยในระยะยาว กองกำจัดมูลฝอย สำนักสิ่งแวดล้อมกรุงเทพมหานคร ได้ดำเนินการกำจัดมูลฝอยโดยการใช้เทคโนโลยีการกำจัดมูลฝอยที่ทันสมัย มีระบบป้องกันกลิ่นที่มีประสิทธิภาพและสามารถนำมูลฝอยมาใช้ให้เกิดประโยชน์สูงสุด อีกทั้งเป็นการนำมูลฝอยมาเป็นเชื้อเพลิงจากฟอสซิล และเมื่อโครงการแล้วเสร็จจะสามารถเพิ่มประสิทธิภาพการกำจัดมูลฝอย และลดปัญหากลิ่นของมูลฝอย ๔. เพิ่มการฉีดพ่นสารจุลินทรีย์ดับกลิ่นมูลฝอยที่บริเวรลานรับมูลฝอย และแหล่งกำเนิดกลิ่นในแต่ละกิจกรรมการกำจัดมูลฝอย ๕. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง ๖. เพิ่มการล้างทำความสะอาดถนน/โรงงานกำจัดมูลฝอย ๗. ส่งเสริมให้มีการคัดแยกมูลฝอยตั้งแต่ต้นทาง โดยแยกมูลฝอยเปียกกับมูลฝอยแห้งออกจากกันเพื่อลดปัญหากลิ่นของมูลฝอย
ความเห็นของผู้แจ้ง: ยังมีกลิ่นเหมือนเดิม
พื้นที่: แขวงประเวศ เขตประเวศ กรุงเทพมหานคร